# Uradni list C 176A/26.

| | ISSN 1977-1045 |
| --- | --- |
| Uradni list
  Evropske unije | C 176A |
| | |
| Slovenska izdaja | Informacije in objave | Letnik 6326. maj 2020 |

ISSN 1977-1045

Uradni list

Evropske unije

C 176A

Slovenska izdaja

Informacije in objave

Letnik 6326. maj 2020

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Računsko sodišče |
| 2020/C 176 A/01 | Objava prostega delovnega mesta ECA/2020/14 – Generalni/-a sekretar/-ka (funkcionalna skupina AD, razred 16) | 1 |

Vsebina

Stran

V   Objave

UPRAVNI POSTOPKI

Računsko sodišče

2020/C 176 A/01

Objava prostega delovnega mesta ECA/2020/14 – Generalni/-a sekretar/-ka (funkcionalna skupina AD, razred 16)

1

---

| SL | |
| --- | --- |

SL

---

V Objave

UPRAVNI POSTOPKI

Računsko sodišče

| 26.5.2020 | SL | Uradni list Evropske unije | CA 176/1 |
| --- | --- | --- | --- |

26.5.2020

SL

Uradni list Evropske unije

CA 176/1

---

Objava prostega delovnega mesta ECA/2020/14

Generalni/-a sekretar/-ka

(funkcionalna skupina AD, razred 16)

(2020/C 176 A/01)

O EVROPSKEM RAČUNSKEM SODIŠČU

Evropsko računsko sodišče (Sodišče) je neodvisni zunanji revizor EU. Ustanovljeno je bilo leta 1975 in je ena od sedmih institucij EU. Sedež ima v Luxembourgu, zaposluje pa približno 900 revizijskih, podpornih in upravnih uslužbencev vseh narodnosti EU.

Deluje kot kolegijski organ, ki ga sestavlja 27 članov, po eden iz vsake države članice EU. Revizorji Sodišča preverjajo, ali EU vodi dobre računovodske evidence, ali pravilno uporablja svoja finančna pravila ter ali njene politike in programi dosegajo svoje zastavljene cilje in ali so stroškovno učinkoviti.

Sodišče s svojim delom prispeva k izboljševanju finančnega poslovodenja EU ter spodbuja odgovornost in transparentnost. Opozarja na tveganja, daje zagotovilo, prikazuje pomanjkljivosti in uspehe ter svetuje oblikovalcem politike in zakonodajalcema EU.

Svoja opažanja in priporočila predstavlja Evropskemu parlamentu, Svetu EU, nacionalnim vladam in parlamentom, pa tudi splošni javnosti.

Sestavljajo ga revizijski senati. Njegova organizacijska struktura temelji na nalogah. Uslužbenci so združeni v eno skupino in se razporejajo v različne senate na podlagi prioritet.

Generalni sekretar je najvišji uradnik institucije. Sodišče ga imenuje za šest let z možnostjo ponovnega imenovanja. Odgovoren je za vodenje zaposlenih in upravljanje na področjih kadrovskih in finančnih zadev in splošnih storitev, informatike, delovnega okolja in inovacij, prevajanja in jezikovnih storitev in publikacij. Generalni sekretar je odgovoren tudi za sekretariat Sodišča. Generalni sekretariat ima tri direktorate.

KAJ SODIŠČE PONUJA

Sodišče se je odločilo objaviti prosto delovno mesto generalnega/-e sekretarja/-ke (v nadaljnjem besedilu se moška oblika uporablja za moški in ženski spol) (razred AD 16) v skladu s členom 2(a) Pogojev za zaposlitev drugih uslužbencev Evropske unije. Izbrani kandidat bo zaposlen v razredu AD 16. Osnovna mesečna plača znaša 18 994 EUR. V skladu s kadrovskimi predpisi se lahko ta osnovna mesečna plača, obdavčena z davkom Unije in oproščena nacionalnega davka, poveča za nekatera nadomestila.

Sodišče sprva ponuja pogodbo za šestletno obdobje ob upoštevanju zakonsko določene upokojitvene starosti 66 let. Pogodba se lahko sporazumno podaljša za eno obdobje največ šest let.

Izbrani kandidat mora biti zaradi zagotavljanja neodvisnosti najkasneje na dan, ko nastopi delo na tem delovnem mestu, razrešen z vseh predhodnih položajev.

Generalni sekretar je odgovoren Sodišču, ki mu mora redno poročati o opravljanju svojih nalog.

Generalni sekretar bo pod vodstvom Sodišča odgovoren za:

| — | učinkovito in uspešno vodenje uprave Sodišča, kar vključuje predvsem pripravo in izvrševanjem proračuna, kadrovskim upravljanjem, informacijsko tehnologijo ter stavbami in prevajanjem, |
| --- | --- |

—

učinkovito in uspešno vodenje uprave Sodišča, kar vključuje predvsem pripravo in izvrševanjem proračuna, kadrovskim upravljanjem, informacijsko tehnologijo ter stavbami in prevajanjem,

| — | sekretariat Sodišča, zlasti za pripravo zapisnikov zasedanj Sodišča in hrambo originalov uradnih aktov Sodišča, vseh sklepov Sodišča in senatov ter zapisnikov zasedanj Sodišča in senatov, |
| --- | --- |

—

sekretariat Sodišča, zlasti za pripravo zapisnikov zasedanj Sodišča in hrambo originalov uradnih aktov Sodišča, vseh sklepov Sodišča in senatov ter zapisnikov zasedanj Sodišča in senatov,

| — | obveščanje o dokumentih Sodišča in njihovo objavo v Uradnem listu Evropske unije, |
| --- | --- |

—

obveščanje o dokumentih Sodišča in njihovo objavo v Uradnem listu Evropske unije,

| — | pomoč predsedniku pri pripravi zasedanj Sodišča in zagotavljanje tega, da se upoštevajo postopki in da se sklepi Sodišča ustrezno izvajajo, |
| --- | --- |

—

pomoč predsedniku pri pripravi zasedanj Sodišča in zagotavljanje tega, da se upoštevajo postopki in da se sklepi Sodišča ustrezno izvajajo,

| — | izvajanje pooblastil organa za imenovanja, razen v primerih, v katerih si je Sodišče pooblastilo pridržalo, |
| --- | --- |

—

izvajanje pooblastil organa za imenovanja, razen v primerih, v katerih si je Sodišče pooblastilo pridržalo,

| — | izvajanje pooblastil odredbodajalca na podlagi prenosa pooblastil, kot je določeno v veljavnih določbah Sodišča in finančne uredbe (1). |
| --- | --- |

—

izvajanje pooblastil odredbodajalca na podlagi prenosa pooblastil, kot je določeno v veljavnih določbah Sodišča in finančne uredbe (1).

KAJ SODIŠČE IŠČE

I.   Pogoji za prijavo

1.   Pogoji za zaposlitev

Kandidati morajo v skladu s členom 12 Pogojev za zaposlitev drugih uslužbencev Evropske unije na dan svoje prijave:

| — | biti državljani ene od držav članic Evropske unije, |
| --- | --- |

—

biti državljani ene od držav članic Evropske unije,

| — | uživati vse državljanske pravice, |
| --- | --- |

—

uživati vse državljanske pravice,

| — | imeti izpolnjene vse zakonske obveznosti glede služenja vojaškega roka in |
| --- | --- |

—

imeti izpolnjene vse zakonske obveznosti glede služenja vojaškega roka in

| — | izpolnjevati pogoj osebnostne primernosti za opravljanje nalog. |
| --- | --- |

—

izpolnjevati pogoj osebnostne primernosti za opravljanje nalog.

2.   Izobrazba

V skladu s členom 5 kadrovskih predpisov se zahteva:

| i. | raven izobrazbe, pridobljene po zaključku univerzitetnega študijskega programa, ki traja štiri leta ali več, ki se dokazuje z diplomo, ali |
| --- | --- |

i.

raven izobrazbe, pridobljene po zaključku univerzitetnega študijskega programa, ki traja štiri leta ali več, ki se dokazuje z diplomo, ali

| ii. | raven izobrazbe, pridobljene po zaključku univerzitetnega študijskega programa, ki traja najmanj tri leta, ki se dokazuje z diplomo, in vsaj eno leto ustreznih delovnih izkušenj ali |
| --- | --- |

ii.

raven izobrazbe, pridobljene po zaključku univerzitetnega študijskega programa, ki traja najmanj tri leta, ki se dokazuje z diplomo, in vsaj eno leto ustreznih delovnih izkušenj ali

| iii. | kadar je to v interesu službe, poklicno usposabljanje na enakovredni ravni. |
| --- | --- |

iii.

kadar je to v interesu službe, poklicno usposabljanje na enakovredni ravni.

3.   Delovne izkušnje

Vsaj 18 let dokazanih delovnih izkušenj po pridobitvi zgoraj omenjene izobrazbe, vključno z vsaj osmimi leti izkušenj na področju upravljanja virov neke organizacije.

4.   Znanje jezikov

Zaradi lastnosti nalog, ki jih bo opravljal izbrani kandidat, je bistveno dobro znanje angleškega in francoskega jezika, ker sta to delovna jezika Sodišča. Zahteva se, da kandidat obvlada razumevanje, govorjenje in pisno sporočanje v obeh jezikih najmanj na ravni C1.

Znanje dodatnih jezikov EU pomeni prednost.

Za oceno svojega znanja jezikov glej:

http://europass.cedefop.europa.eu/en/resources/european-language-levels-cefr

II.   Predizbirna merila

| — | Več kot deset let izkušenj v mednarodnem in večkulturnem okolju, |
| --- | --- |

—

Več kot deset let izkušenj v mednarodnem in večkulturnem okolju,

| — | več kot osem let izkušenj na področju upravljanja virov neke organizacije, |
| --- | --- |

—

več kot osem let izkušenj na področju upravljanja virov neke organizacije,

| — | dokazana sposobnost prispevanja k uspešnemu upravljanju neke organizacije, |
| --- | --- |

—

dokazana sposobnost prispevanja k uspešnemu upravljanju neke organizacije,

| — | izkušnje z uvajanjem sprememb in sodelovanjem v inovativnih projektih, |
| --- | --- |

—

izkušnje z uvajanjem sprememb in sodelovanjem v inovativnih projektih,

| — | dokazana sposobnost za upravljanje in uspešen zaključek kompleksnih organizacijskih projektov, |
| --- | --- |

—

dokazana sposobnost za upravljanje in uspešen zaključek kompleksnih organizacijskih projektov,

| — | dokazano znanje o institucionalnem in finančnem okviru EU. |
| --- | --- |

—

dokazano znanje o institucionalnem in finančnem okviru EU.

III.   Izbirna merila

| — | Odlična sposobnost priprave in izvajanja strategije ter opredelitve ciljev in rezultatov, ki jih je treba doseči, ter poročanja o njih, |
| --- | --- |

—

Odlična sposobnost priprave in izvajanja strategije ter opredelitve ciljev in rezultatov, ki jih je treba doseči, ter poročanja o njih,

| — | odlično poznavanje metod upravljanja, |
| --- | --- |

—

odlično poznavanje metod upravljanja,

| — | odlična sposobnost vodenja in motiviranja večjezičnih in večkulturnih ekip, prepoznavanja in maksimiranja potenciala uslužbencev ter upravljanja konfliktov, |
| --- | --- |

—

odlična sposobnost vodenja in motiviranja večjezičnih in večkulturnih ekip, prepoznavanja in maksimiranja potenciala uslužbencev ter upravljanja konfliktov,

| — | sposobnost za vodenje upravljanja administracije ali institucije, ki si neprestano prizadeva za izboljšanje svojih služb, |
| --- | --- |

—

sposobnost za vodenje upravljanja administracije ali institucije, ki si neprestano prizadeva za izboljšanje svojih služb,

| — | odlične medosebnostne in komunikacijske sposobnosti ter |
| --- | --- |

—

odlične medosebnostne in komunikacijske sposobnosti ter

| — | sposobnost vzpostavljanja dobrih odnosov z deležniki: pogajalske sposobnosti, taktnost in diplomacija. |
| --- | --- |

—

sposobnost vzpostavljanja dobrih odnosov z deležniki: pogajalske sposobnosti, taktnost in diplomacija.

IZBIRNI POSTOPEK

Imenovana bo predizbirna komisija (komisija), sestavljena iz članov upravnega odbora Sodišča, ki bo na podlagi meril iz tega razpisa prostega delovnega mesta ocenila kandidate, ki izpolnjujejo pogoje za prijavo.

(a)   Faza predizbora

Komisija bo najprej ocenila in primerjala izobrazbo, poklicne izkušnje in sposobnosti vseh kandidatov, ki izpolnjujejo pogoje za prijavo, na podlagi informacij, ki so jih navedli v svojih prijavah (glej predizbirna merila zgoraj). Na podlagi svoje ocene bo sestavila seznam z do 12 najustreznejšimi kandidati, ki naj se povabijo na razgovor.

Ker prvi izbor temelji na primerjalni oceni, se kandidati, ki izpolnjujejo merila iz tega razpisa prostega delovnega mesta, ne bodo avtomatično uvrstili v naslednjo fazo postopka.

(b)   Faza izbora

Komisija bo najustreznejše kandidate ocenila z razgovorom in z drugimi sredstvi, če meni, da je to ustrezno (glej izbirna merila zgoraj).

Rezultati faze izbora bodo podlaga za pripravo abecednega seznama z ožjim izborom kandidatov, ki se predlagajo Sodišču.

Na podlagi teh rezultatov lahko Sodišče kandidate s seznama povabi na drugi razgovor, lahko pa se odloči, da enega od njih imenuje neposredno.

PRIJAVE

Rok za oddajo prijav je 7. julij 2020 opoldne (po srednjeevropskem času).

Prijave, ki morajo biti v angleščini ali francoščini, je treba poslati izključno po spletnem obrazcu, ki je na voljo na koncu razpisa (v EN ali FR) na spletni strani Sodišča z možnostmi za zaposlitev (v razdelku „Open positions“):

https://www.eca.europa.eu/sl/Pages/JobOpportunities.aspx#page-search---index---lang---sl_US

Prijavi je treba priložiti naslednje dokumente (vse v angleščini ali francoščini):

| — | motivacijsko pismo (največ tri strani), |
| --- | --- |

—

motivacijsko pismo (največ tri strani),

| — | posodobljen življenjepis (največ pet strani), za katerega je treba uporabiti predlogo Europass curriculum vitae in v katerem morajo biti navedeni natančni datumi (glej http://europass.cedefop.europa.eu). |
| --- | --- |

—

posodobljen življenjepis (največ pet strani), za katerega je treba uporabiti predlogo Europass curriculum vitae in v katerem morajo biti navedeni natančni datumi (glej http://europass.cedefop.europa.eu).

Pri ocenjevanju vaše prijave v fazah preverjanja izpolnjevanja pogojev in predizbora se bodo upoštevale samo informacije iz vašega življenjepisa in motivacijskega pisma.

Podatki, navedeni v prijavi, štejejo za resnične in pravilne, zato so za kandidata obvezujoči.

Po potrebi morajo kandidati na zahtevo predložiti pisna dokazila o izobrazbi, delovnih izkušnjah in sedanjih dolžnostih.

Vse vloge, ki ne bodo v skladu s temi navodili, bodo izločene.

POLITIKA ZAPOSLOVANJA

Sodišče si v skladu s svojo politiko enakih možnosti in členom 1(d) kadrovskih predpisov prizadeva za raznolikost in spodbuja enake možnosti. Sprejema prijave brez diskriminacije na kakršni koli osnovi ter sprejema ukrepe, s katerimi zagotavlja, da uravnoteženo zaposluje ženske in moške, kot je zahtevano v členu 23 Listine Evropske unije o temeljnih pravicah. Zaradi majhnega števila žensk na višjih vodstvenih ravneh bi bilo Sodišče še zlasti veselo prijav kandidatk za to mesto. Če bo več kandidatov imelo enake kvalifikacije ali sposobnosti, bo izbrana ženska. Sodišče je sprejelo tudi ukrepe, ki so namenjeni usklajevanju poklicnega in zasebnega življenja.

Če za sodelovanje v izbirnem postopku potrebujete posebno ureditev ali pripomočke (zaradi prizadetosti ali invalidnosti), prosimo, da dovolj zgodaj pošljete e-sporočilo na naslov ECA-Recrutement@eca.europa.eu.

VARSTVO PODATKOV

Sodišče zagotavlja, da se osebni podatki kandidatov obdelujejo v skladu z Uredbo (EU) 2018/1725 Evropskega parlamenta in Sveta (2).

Prijave bodo obravnavane z največjo diskretnostjo.

Za več informacij poglejte posebno izjavo o varstvu podatkov pri zaposlovanju na naslednji povezavi: https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_SL.PDF.

ZAHTEVA ZA PRESOJO – PRITOŽBA IN TOŽBA – PRITOŽBA EVROPSKEMU VARUHU ČLOVEKOVIH PRAVIC

Če menite, da je bila v fazi predizbora neka odločitev v zvezi z vami napačna, imate na voljo spodaj navedene možnosti.

I.   Zahteve za ponovno presojo odločitve komisije

Vložite lahko utemeljeno pisno zahtevo za ponovno presojo odločitve komisije. To zahtevo je treba poslati v desetih dneh od obvestila o odločitvi komisije na naslov: ECA-Recours@eca.europa.eu.

II.   Pritožbe

V skladu s členom 90(2) kadrovskih predpisov lahko v treh mesecih od obvestila o sklepu Sodišča o zavrnitvi vaše vloge vložite pritožbo na navedeni sklep. Pritožbo morate poslati na naslov:

| Predsednik |
| --- |
| Evropsko računsko sodišče |
| 12, rue Alcide de Gasperi |
| L-1615 Luxembourg |
| LUKSEMBURG |

Predsednik

Evropsko računsko sodišče

12, rue Alcide de Gasperi

L-1615 Luxembourg

LUKSEMBURG

III.   Tožbe

Če je vaša pritožba zavrnjena in menite, da ste bili zaradi tega oškodovani, lahko v skladu s členom 91 Kadrovskih predpisov vložite tožbo na Sodišče Evropske unije. Tožbo mora vložiti odvetnik v treh mesecih od obvestila o odločitvi, da je bila pritožba zavrnjena.

IV.   Pritožbe evropskemu varuhu človekovih pravic

Če menite, da je Evropsko računsko sodišče pri vodenju vaše zadeve zakrivilo nepravilnosti, lahko vložite pritožbo evropskemu varuhu človekovih pravic, potem ko ste spor najprej poskusili rešiti z Evropskim računskim sodiščem. Evropskemu varuhu človekovih pravic je treba poslati pisno pritožbo v dveh letih po tem, ko ste izvedeli za relevantna dejstva v zvezi z vašo zadevo. Spletni obrazec za pritožbe je na voljo na spletišču evropskega varuha človekovih pravic. Pritožba evropskemu varuhu človekovih pravic nima odložilnega učinka na roke za prej omenjene postopke.

---

(1)  Uredba (EU, Euratom) 2018/1046 Evropskega parlamenta in Sveta z dne 18. Julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L 193, 30.7.2018, str. 1).

(2)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

---